Modum Kommune



Hei og takk for din henvendelse på vegne av Ringerike og omland Parkinsonforening. 
Nedenfor har jeg klippet ut dine spørsmål, og skrevet inn svar på hvert enkelt. 


1.Hvem kontakter en i kommunen når en har behov for Ergoterapeut?
Informasjon om tjenestene ligger på kommunens hjemmeside. Link:
https://www.modum.kommune.no/tjenester/helse-og-omsorg/helsetjenester-/fysioterapi--og-ergoterapitjenesten-for-voksne 
Her ligger også telefonnummer til Forløpskoordinator/ hovedtelefon for henvendelser, og direktenummer til Ergoterapeutene. 

Her ligger også skjema dersom du vil levere skriftlig henvendelse. Link:
https://www.modum.kommune.no/sok?query=Fysioterapi+og+ergoterapitjenesten+for+voksne

ParkinsonNet har også et fagpersonregister hvor du kan finne fagpersoner i hver enkelt kommune. Link finnes på Parkinson.no https://parkinson.no/leve-med-parkinson/behandling-og-rehabilitering/parkinsonnet/

2.Hva tilbyr kommunen til Parkinsonpasienter?
Tjenesten tilbyr hjemmebesøk for vurdering av funksjon og behov, veiledning/trening i aktivitet, tilrettelegging av bolig eller bruk av tekniske hjelpemidler. 

3.Er det ventetid på Ergoterapeut og ca.hvor lang tid må en påregne for å få hjelp?
Behovet blir vurdert og prioritert etter nasjonale faglige retningslinjer. Ventetid varierer noe ifht antall henvendelser, men ligger vanligvis på 1-3 mnd. 

4.Har kommunen andre fagpersoner som f.eks Fysioterapeuter som har kompetanse på Parkinson?
Fysioterapi og logopedi er organisert sammen med Ergoterapi, gir tjenester til kommunens innbyggere, og har samme kanal for henvendelse som tidligere nevnt. 
Innbyggere som har behov for langvarig oppfølging av fysioterapeut kan ta direkte kontakt med behandler. Link: https://www.modum.kommune.no/tjenester/helse-og-omsorg/helsetjenester-/fysioterapi--og-ergoterapitjenesten-for-voksne/privatpraktiserende-fysioterapeuter

5.Kan boligen tilpasses eller må en vurdere å flytte?
Ergoterapeut kan komme på hjemmebesøk for å vurdere omgivelser og løsninger for at innbyggeren fortsatt skal fungere i sin bolig. Dette kan være tilrettelegging av bolig og bruk av tekniske hjelpemidler. 

6.Hvilke løsninger vil fungere i akkurat denne boligen?
Dette må vurderes i hvert enkelt tilfelle. Generelt vil en bolig med livsløpsstandard med boareal samlet på én etasje og romslige løsninger ha gode muligheter for tilrettelegging. 

7.Hvilke hjelpemidler kan være aktuelle?
Dette må vurderes individuelt og over tid. Ganghjelpemidler, rullestol, og hjelpemidler for støtte og oppreising er vanlig. 

8.Kan NAV bidra med støtte og/eller hjelpemidler?
NAV hjelpemiddelsentral kan gi utvalgte tekniske hjelpemidler for varig lån, og kan bistå med rådgivning ved tilrettelegging av bolig. 

9.Kan kommunen bidra med støtte eller hjelpemidler?
Fysio-og Ergoterapitjenesten gir ikke økonomisk bistand til å dekke utgifter.
Modum kommunes hjelpemiddellager har tekniske hjelpemidler for kortvarig lån. Ergoterapitjenesten kan bistå med å søke varig lån av utvalgte tekniske hjelpemidler fra NAV Hjelpemiddelsentral. 
Dersom det skal gjøres utbedring av bolig, kan det vurderes om det er aktuelt å søke om tilskudd fra Husbanken. Her kan kommunens kontaktperson for Husbanktjenester involveres. 

 
Med vennlig hilsen
 
 Janne Marit Ellingsen
Ergoterapeut 
Fysioterapi- og Ergoterapitjenesten for voksne
Telefon: 976 09 369 

